section_heading: Ventilacija u uvjetima požara
paragraph_text: Mogućnost izbijanja jamskih požara u rudnicima ugljena vrlo je velika.<br> Požari i eksplozije u rudnicima sa podzemnom eksploatacijom (unatoč mjerama zaštite) još uvijek su jedan od najčešćih uzroka nesreća čije su posljedice veliki broj žrtava i velika materijalna šteta. Posljedice požara ovise o intenzitetu i poziciji požara unutar vjetrene mreže. U požarima se razvijaju i vrlo otrovni plinovi (ugljik-monoksid).<br> Pod utjecajem požara u jamskoj ventilacijskoj mreži, može doći do okretanja pravaca zračne struje u nekim granama i time do destabilizacije zračnih tokova i pojave dimnih plinova na mjestima gdje se to ne bi očekivalo odn. opasnih poremećaja u ventilaciji rudnika. To dolazi uslijed nastanka požarne depresije koja je rezultat velikih temperaturnih razlika.<br> Intenzitet vatre ovisi od vrste i količine gorivog materijala (izdrobljen i sitan ugljen, drvena podgrada te drvena obloga iza čelične podgrade.<br>